**ELŐTERJESZTÉS**

**Körmend Város Önkormányzata Képviselő-testülete 2018. június 28-i ülésére**

**Tárgy:** ügyeletben dolgozók megbízási díjának módosítása

Tisztelt Képviselő-testület!

Az orvosi ügyelet fenntartása önkormányzati feladat-és hatáskör. A feladatot a Körmend és Kistérsége Önkormányzati Társulás látja el, amely egyébként a hasonló városok közt elsőként emelte meg az ügyeletben dolgozók megbízási díját, elismerve e sok áldozatvállalással járó munka értékét.

Az ügyeletben nem orvosként dolgozó kollégák keresték meg a Társulást azzal, hogy a Társulás emelje a díjazásukat.

A díjazás jelenleg az alábbi:

* hétköznapra eső munkavégzés után bruttó 1 100 Ft/óra, azaz Egyezeregyszáz forint/óra,
* hétvégére eső munkavégzés után bruttó 1 200 Ft/óra, azaz Egyezerkétszáz forint/óra,
* munkaszüneti napra eső munkavégzés után bruttó 1 300 Ft/óra, azaz Egyezerháromszáz forint/óra.

A Társulás ülésén úgy döntött, hogy július 1-étől 200 Ft/óra emelést biztosít a nem orvosként az ügyeletben dolgozó személyzet (ápolók, sofőr) számára. Ezzel a díjazás az alábbi lenne:

* hétköznapra eső munkavégzés után bruttó 1 300 Ft/óra, azaz Egyezerháromszáz forint/óra,
* hétvégére eső munkavégzés után bruttó 1 400 Ft/óra, azaz Egyezernégyszáz forint/óra,
* munkaszüneti napra eső munkavégzés után bruttó 1 500 Ft/óra, azaz Egyezerötszáz forint/óra.

A pluszköltséget a társult tagok lakosságszám arányában viselik. Ez Körmend esetében 3 m Ft/év, ebben az évben ennek a fele.

Kérem a Testületet, hogy támogassa a kérelmet.

**HATÁROZATI JAVASLAT**

Körmend Város Önkormányzata Képviselő-testülete támogatja azt, hogy 2018. július 1-étől az orvosi ügyeletben dolgozó, nem orvosoknak járó megbízási díj 200/Ft/óra összeggel megemelésre kerüljön mind a hétköznapi, mind a hétvégi és munkaszüneti napot érintő munkavégzés esetében. Ennek fedezetét az Önkormányzat a 2018-as költségvetésébe a soron következő rendelet-módosítással egyidejűleg beépíti.

Körmend, 2018. 06. 21.

**Bebes István**

**polgármester**